***Zebegény Község Polgármesterétől***

***2627 Zebegény, Árpád u. 5.***

*E-mail:* [polgarmester@zebegeny.hu](mailto:polgarmester@zebegeny.hu)

**Napirendet tárgyaló ülés dátuma:** 2018.11.28.

**Előterjesztést készítette:** Hutter Jánosné polgármester

***ELŐTERJESZTÉS***

*Zebegény Község Önkormányzata Képviselő-testületének 2018.11.28-i ülésére*

**BELTERÜLETBE VONÁS**

1. **A tárgyalandó témakör tárgyilagos és tényszerű bemutatása**

**Tisztelt Képviselő-testület!**

A helyi építési szabályok megalkotásakor a képviselő-testület döntött az Almáskert belterületbe vonásáról. A döntés beépült a helyi rendeletbe.

Az ingatlantulajdonosokkal az egyeztetések megtörténtek, a belterületbe vonást az önkormányzat kezdeményezte a Földhivatalnál.

A belterületbe vonás a 105/23 – 0107/1 hrsz.-ot magába foglaló földterületre vonatkozik. Ebből a 0105/23, 0105/22, hrsz.-ú ingatlanok tulajdonosai már a bejegyzés előtt állnak, azonban a Földhivatal újabb döntést igényel azzal, hogy a testület határozata ezúttal kizárólag erre a két ingatlanra vonatkozzon. Kérem a képviselő-testület hozzájárulását

1. **Előzmények, különösen a témában hozott korábbi testületi döntések, azok végrehajtása**

1.pontban részletezve , valamint:

**12/2018.(I.24.) Kt. határozat**

Zebegény község Önkormányzatának Képviselő-testülete a zebegényi külterületi 0105/23, 0105/22, 0105/21, 0105/20, 0105/19, 0105/14, 0105/13, 0105/12, 0105/11, 0105/30, 0105/29, 0105/28, 0105/27, 0105/5, 0105/4, 0105/26, 0105/25, 0105/24, 0105/9, 0105/8, 0107/2, 0107/1, 0106 helyrajzi számú, a jóváhagyott rendezési terv alapján Lke-6-os területblokk , összesen 46.687 m2 belterületbe vonásával egyetért, azt kezdeményezi.

A belterületbe vonás célja: lakóövezet kialakítása

A felsorolt földrészletek 4 éven belül ténylegesen lakóövezet céljára felhasználásra kerülnek.

Felelős: polgármester

Határidő: folyamatos

1. **Költségvonzat:**

A szabályozás változásával járó valamennyi költség az ingatlantulajdonosokat terhelik.

1. **Jogszabályi háttér:**

2007.évi CXXIX.törvény a termőföld védelméről 15.§

(2):” Termőföld belterületbe vonása iránti kérelmet kizárólag az önkormányzat terjeszthet elő. A kérelemhez csatolni kell az érintett földrészletek helyrajzi számait, a területnagyságot, és a területfelhasználási célt tartalmazó képviselő-testületi döntést, valamint a településszerkezeti terv kivonatát. A kérelemben az önkormányzatnak nyilatkozatnia kell arról, miszerint a kérelemben megjelölt földrészletek a kérelemben megjelölt célra 4 éven belül ténylegesen felhasználásra kerülnek.

(3) Belterületi, illetőleg beépítésre szánt területi felhasználásra kerülő területek folyamatosan, a településfejlesztés megvalósításától függően vonhatók a belterületbe.

1. **Határozati javaslatok:**

**…./2018.(XI. 28.) Kt. határozat**

Zebegény község Önkormányzatának Képviselő-testülete a zebegényi külterületi **0105/23, 0105/22**, helyrajzi számú, a jóváhagyott rendezési terv alapján Lke-6-os területblokkba tartozó, összesen **3.100 m2** ingatlanok belterületbe vonásával egyetért, azt kezdeményezi. A belterületbe vonás célja: lakóövezet kialakítása.

A felsorolt földrészletek 4 éven belül ténylegesen lakóövezet céljára felhasználásra kerülnek.

Felelős: fentiek szerint Határidő: folyamatos

Zebegény, 2018.11.27.

**Hutter Jánosné**

polgármester